open-index/open-wikipedia-markdown huggingface dataset:
Holmium

**Holmium** er et grunnstoff med kjemisk symbol **Ho**, atomnummer 67 og atommasse 164,93. 

## Historie
Holmium ble oppdaget av de sveitsiske kjemikerne Marc Delafontaine og Jacques-Louis Soret i 1878 som la merke til de spesielle spektrografiske absorpsjonslinjene av et ukjent grunnstoff de kalte «X». Senere i 1878 oppdaget den svenske kjemikeren Per Teodor Cleve grunnstoffet uavhengig av Delafontaine og Soret da han undersøkte erbium jord (erbiumoksid).

Med metoden som ble utviklet av Carl Gustaf Mosander, fjernet Cleve først alle kjente forurensninger fra erbia. Resultatet av det var to nye stoffer, ett brunt og ett grønt. Han kalte det brune stoffet *holmia* (etter det Latinske navnet for Cleve's hjemby, Stockholm) og det grønne *thulia*. Holmia ble senere funnet å være holmiumoksid og thulia var thuliumoksid. I 1886 viste det seg at holmiumoksid også inneholdt grunnstoffet dysprosium.

Holmium er oppkalt etter Stockholms latinske navn *Holmia*.

## Egenskaper
Holmium er et sølvhvitt glinsende metall som tilhører lantanoidene og de sjeldne jordmetallene. Det er mykt og smibart og har ferromagnetiske egenskaper som er jern overlegen. Med 10,6 μB (Bohr magneton) har det det høyeste magnetiske moment av de naturlig forekommende grunnstoffer.
I tørr luft er holmium relativt korrosjonsbestandig, men i varm eller fuktig luft dannes det raskt et gulaktig oksidsjikt. I temperauturer over 150 °C brenner det. I vann reagerer det under dannelse av hydrogen. Holmium løses opp av mineralsyrer.

### Isotoper
Naturlig forekommende holmium består utelukkende av den stabile isotopen 165**Ho**. I tillegg er 35 kunstig fremstilte ustabile isotoper kjent, hvorav den mest stabile 163**Ho** har halveringstid på 4&nbsp;570 år. Alle de resterende isotopene har halveringstider kortere enn 2 døgn, og de fleste kortere enn 3 timer.

CAS-nummer: 7440-60-0

## Forekomst

Holmium forekommer ikke i ren form naturlig, men finnes i forskjellige mineraler, som monazitt og gadolinitt. Kommersiell utvinning foregår ved ionebytting av monazitt-sand som inneholder 0,05&nbsp;% holmium. De viktigste forekomstene ligger i det sørlige Kina. På verdensbasis produseres det omkring 10 tonn holmium årlig.

## Anvendelse
Holmium er brukt i legeringer. Med sine spesielle magnetiske egenskaper brukes det for å skape sterke kunstige magnetfelt. Siden det også kan absorbere nøytroner fra kjernefysisk spalting, brukes det også i kontrollstaver i kjernekraftverk.

## Referanser


## Eksterne lenker

* Webelements.com – holmium
Tempus

**Tempus** (latin: «tid»), også kalt **grammatisk tid**, er det grammatiske uttrykket for forholdet mellom tida til en verbhandling og et referansepunkt i tid (vanligvis tidspunktet for ytringa). Tida kan ses på som en tidslinje, med «nå» som et punkt midt på linja. Ulike språk deler opp denne konseptuelle tidslinja på mange forskjellige måter. Et vanlig tempussystem er å skille mellom fortid, nåtid og framtid, som norsk. Et enda vanligere system er toveisdistinksjoner, enten fortid/ikke-fortid eller framtid/ikke-framtid. En annen mulighet er å skille mellom nåtid/ikke-nåtid. I et slikt system kodes fortid og framtid på samme måte.

Noen språk har svært mange tempusdistinksjoner. Det viser seg imidlertid at ingen språk har flere distinksjoner i framtid enn i fortid. Yagua har fem distinksjoner i fortid og to i framtid:
:fjern fortid – ett år siden – en måned siden – ei uke siden – i dag / i går – «nå» – umiddelbar framtid – framtid.

Norsk har et tredelt system som skiller mellom presens (nåtid), preteritum (fortid) og futurum (framtid). Preteritum brukes primært der verbet viser til en hendelse som skjedde før talehandlinga, mens presens brukes om handlinger i taleøyeblikket, i framtida, og om utsagnet ikke er begrensa i tid og rom. Preteritum ble tidligere kalt *imperfektum*, men dette var et uheldig navn i og med at preteritum står i opposisjon til presens og ikke til perfektum.

## Uttrykksformer
Språk uttrykker tempus på mange forskjellige måter. De tre mulighetene er morfologisk, leksikalsk og analytisk.

I norsk uttrykkes presens og preteritum morfologisk, ved verbbøyninger:
:*spise* > *spiser* (presens)
:*spise* > *spiste* (preteritum)

Futurum i norsk uttrykkes analytisk:
:spise > skal spise / kommer til å spise (1. futurum)

En annen mulighet er at tempus uttrykkes leksikalsk (suppletivt):
:spansk: *ir* > *fue* (fortid, «dra > dro»)
:engelsk: *is* > *was* (fortid, «er, var»)
Lech Poznań

**Lech Poznań** er en polsk fotballklubb fra den polske byen Poznań. Laget er et av de mest populære i Polen med 41 ulike supporterklubber rundtom i Polen. Av disse er den største Kolejorz. Klubben spiller i den høyeste polske serien kalt Ekstraklasa og har vunnet denne 7 ganger. De har også vunnet den polske cupen ved flere anledninger. Laget var lenge nært knyttet til den statlige polske jernbanen og kalles derfor ofte *Kolejorz* som betyr *lokfører* på polsk. Lech Poznań anses å være et av topplagene i den polske ligaen.

9. mai 2006 ble klubbene WKP Lech Poznań og "Amica Wronki S.A." slått sammen, og dannet den «nye» klubben "KKS Lech Poznań SSA". Laget arvet Lechs klubbstatus og kommer å spille i sesongen 06/07. 

Lech Poznańs stadion er bygd ut og oppgradet til ca. 45&nbsp;000 plasser og var arena for et antall kamper da Polen og Ukraina arrangerte EM 2012.

## Titler
*Den polske ligaen (**9**) *1983, 1984, 1990, 1992, 1993, 2010, 2015, 2022, 2025*

***Den polske cupen** (**5**) *1982, 1984, 1988, 2004, 2009*

***Den polske supercupen** (**6**) *1990, 1992, 2004, 2009, 2015, 2016*

## Ranking
**Klubb Rangering for 2008-09** (Året tidligere i parentes, **IFFHS**

* 67.  (*66*)  **AFC Ajax Amsterdam 136,5**
* 68.  (*68*)  **NK Dinamo Zagreb 135,5**
* 69.  (*62*)  **CD América Cali 134,0**
* 70.  (*70*)  **KKS Lech Poznań 132,5**
* 70.  (*69*)	 **CD Cruz Azul Ciudad de México 132,5**
* 72.  (*71*)  **Al-Merreikh Omdurman 132,0**

## Spillerstall
Oppdatert 23. mai 2023.

### Utlånte spillere

## Kjente spillere

*  Manuel Arboleda
*  Jacek Bąk
*  Tomasz Bandrowski
*  Bartosz Bosacki
*  Ivan Đurđević
*  Seweryn Gancarczyk
*  Arkadiusz Głowacki
*  Krzysztof Kotorowski
*  Luis Henriquez
*  Rafał Murawski
*  Sławomir Peszko
*  Arkadiusz Radomski
*  Piotr Reiss
*  Hernan Rengifo
*  Semir Štilić
*  Łukasz Teodorczyk
*  Marcin Wasilewski
*  Jakub Wilk
*  Grzegorz Wojtkowiak
*  Zbigniew Zakrzewski
*  Maciej Żurawski

## Referanser


## Eksterne lenker
* 
* Supporterside 
* Lech Poznań på 90minut.pl
Liste over land etter karbondioksidutslipp

**Liste over land etter CO<sub>2</sub>-utslipp** ble samlet inn 2004 av Carbon Dioxide Information Analysis Center for FN. Inntil nylig var USA største forurenser. Ifølge et estimat av *The Netherlands Environment Assessment Agency* med data fra British Petroleum har Kina vært største forurenser siden 2006. 

## Liste over land etter utslipp

## Se også
* Karbonsyklus
* Kyotoprotokollen

## Eksterne lenker
* Forente Nasjoner: CO2-utslipp · per innbygger
* Milleniumindicators (26. august 2007): United Nation Statistics Division
Plan International

**Plan International** er en ikke-statlig organisasjon med hovedkontor i Woking i England. Organisasjonen arbeider i 51 land for å oppfylle barns rett til helsetjenester, skolegang, å få beskyttelse mot vold og overgrep, og til å delta i beslutninger som påvirker deres liv. Arbeidet finansieres av faddere og donorer i 20 land.

## Referanser


## Eksterne lenker
*
Plan International Norge

**Plan International Norge** er en uavhengig barnerettighetsorganisasjon som jobber for å fremme barn og jenters rettigheter gjennom både langsiktig utviklingsarbeid og nødhjelp. Organisasjonen er del av Plan International som er tilstede i over 80 land. Organisasjonen Plan International ble grunnlagt i Spania i 1937 av den britiske journalisten John Langdon-Davies, i samarbeid med Eric Muggeridge.

Organisasjonen ble tildelt TV-aksjonen for 2021, med tittelen «Barn, ikke brud». Inntektene fra TV-aksjonen skal gå til bekjempelse av barneekteskap i Mali, Niger, Malawi, Bangladesh og Nepal. Organisasjonen deler ut Jenteprisen.

## Organisasjonen
Plan International ble etablert i Norge i 1996. Plans målsetning er at alle barn skal få realisert sine muligheter og at barns rettigheter og verdighet blir respektert i tråd med FNs barnekonvensjon og menneskerettighetene. Der barn ikke har det bra, har ofte jenter det verst. Derfor har Plan et særlig fokus på jenter. Plan er religiøst uavhengig og partipolitisk nøytral. 

;Generalsekretær 
* Kari Helene Partapuoli (2018 - nåværende)
* Kjell Erik Øie (2015 - 2018)
* Olaf Thommessen. (2013 - 2015)
* Helen Bjørnøy (2008 - 2013)
* Sandro Parmeggiani (1997 - 2008)

## Plan Internationals historie
Plan International ble etablert i 1937, i Spania. Den britiske krigssreporteren John Langdon-Davies var utenrikskorrespondent under den spanske borgerkrigen, mens Eric Muggeridge jobbet for flyktninger i Spania. Sammen etablerte de Plan. Bakgrunnen var at Langdon-Davies fikk ideen om å etablere et forhold mellom giver og mottaker – en modell som setter barn i sentrum og hvor barn er kjernen i alt Plan gjør. Plans opprinnelige mål var å gi mat, husly og utdanning til spanske barn under den spanske borgerkrigen. Under den andre verdenskrig ble Plan kjent som organisasjonen *Foster Parents Plan for War Children*, og jobbet i Storbritannia med å hjelpe barn i Europa som hadde mistet sine nære. 

Etter krigen ekspanderte Plan til flere land i Europa og Kina. På 1960-tallet utvidet Plan til flere land i Asia og Latin-Amerika og på 70-tallet til Afrika. Den amerikanske førstedamen Jacqueline Kennedy var ambassadør for Plans 25-årsjubileum i 1962.

Plans virksomhet i Sri Lanka ble i 2021 omtalt som en «bistandsfiasko». Plan stengte kontoret på Sri Lanka i 2019 etter 38 år i landet. Beslutningen ble tatt på bakgrunn av Plan Sri Lanka sin manglende evne til å levere kostnadseffektive prosjekter.

## Jenteprisen
Plan International Norge deler hvert år ut Jenteprisen i forbindelse med den internasjonale jentedagen 11. oktober. Prisen ble første gang delt i 2012.

## Referanser


## Eksterne lenker
* 
* 
*  TV-aksjonen NRK 2021; blimed.no
Wisła Kraków

**Wisła Kraków** er en polsk fotballklubb fra byen Kraków. Klubben er blant de største klubbene i polsk fotball, med 13 polske mesterskap og 4 seiere i polske cupen. Klubben har en bred supporterskare rundt om i Polen og framfor alt i hjembyen Kraków. Klubbens erkerival er det andre Krakówlaget Cracovia Kraków; matchene mellom Cracovia og Wisła brukes å kalles for *"den hellige krigen" (pol. "święta wojna")*. Wisłas andre store rival er Legia Warszawa.

## Meritter
* Ekstraklasa (Polske mestere): 1927, 1928, 1949, 1950, 1978, 1999, 2001, 2003, 2004, 2005, 2008, 2009, 2011
* Puchar Polski (Cup Vinnere): 1926, 1967, 2002, 2003
* Superpuchar Polski (Polske Supercupen): 2001
* Mistrz Polski Juniorów (Polske juniormestere): 1936, 1937, 1958, 1975, 1976, 1982, 1996, 1997, 2000, 2014

## Referanser


## Eksterne lenker
* 
* Engelske nyheter
Et førjulsmareritt

***Et førjulsmareritt*** (orig. ***Tim Burton's The Nightmare Before Christmas***) er en stop motion-film fra 1993 regissert av Henry Selick. Musikken er komponert av Danny Elfman, Tim Burtons faste komponist. Danny Elfman fungerte også som Jack Skellingtons sangstemme. 

## Handling
I Halloweenland hersker den uberegnelige gresskarkongen Jack Skellington. Han overvåker produksjonen av redselsfulle, uhyggelige og overraskende effekter som eksporteres til «den virkelige verden» hvert år til allehelgensdag. En dag kommer Jack ved  en tilfeldighet til å åpne døren til julelandet, som er befolket av alver og julenissen. Jack blir begeistret og bestemmer seg for å ta kontroll over julen. Entusiastiske innbyggere i Halloweenbyen bortfører julenissen mens Skellington overtar hans rolle og distribuerer skrekkinngydende presanger verden over. I en parallell handling forsøker tøydukken Sally å komme seg bort fra sin eier, en usympatisk «gal vitenskapsmann». Hun er hemmelig forelsket i Jack, og i en visjon ser hun at hans juleeventyr vil bære galt avsted. Tilsist må Skellington innse at hans versjon av julen ikke kan måle seg med nissens, men i mellomtiden har den sadistiske busemannen Oogie Boogie slått klørne i julenissen. Sally og Jack redder ham i siste liten, slik at han kan bøte på Jacks villfarne versjon av høytiden. Filmen ender med at Sally og Jack blir et par.

## Nominasjoner
Musikken til filmen (*The Nightmare Before Christmas: Original Motion Picture Soundtrack*) ble nominert til Golden Globe 1993 i kategorien «Best Original Score». Filmen fikk også Oscar-nominasjon samme år for «Beste visuelle effekter».

## Skuespillere

* Chris Sarandon og Danny Elfman (sang-stemme) som Jack Skellington. Ett skjelett kjent som "Pumpkin King" og har en spøkelseshund ved navn Zero.
* Catherine O'Hara som Sally. En kreasjon oppfunnet av Finklestein, og Jack's kjæreste.
* Glenn Shadix som ordfører for Halloween Town.
* Ed Ivory som Julenissen. Øverste leder for Christmas Town, og leverer julegaver til barn over hele verden til julaften. I "Halloween Town" er han også kjent under kallenavnet "Sandy Claws"
* Paul Reubens som Lock. En av mennene som arbeider for Oogie Boogie.
* Frank Welker gir stemme til Zero.

## Referanser


## Eksterne lenker
* 
*
Myrland (Hadsel)

**Myrland** er ei bygd i Hadsel kommune i Nordland. Stedet ligger på nordsiden av Austvågøya i enden av Myrlandsfjorden.

Myrland var tidligere ei levende bygd med mange innbyggere, men de fleste er nå flyttet derifra. 

For nesten hundre år siden ble Ungdomslaget Gry startet på Myrland. De lagte og ga ut en egen, håndskrevet avis.

Tidligere var Myrland ei veiløs bygd, men i 1998 ble den vestlige delen av Lofast åpnet forbi Myrland. 

## Eksterne lenker
* Myrland.info , side med bilder og nyheter fra Myrland
Sous-vide

**Sous-vide** (fransk for *under vakuum*) er en måte å tilberede mat, der maten vakuumpakkes, stort sett i plast, og varmebehandles i emballasjen. Det skilles mellom metoder for mat som skal konserveres lenge, og mat som skal konsumeres med en gang. Førstnevnte brukes for produktet selges som kjølevare, og varmes i pakningen hjemme hos forbruker. Fordi produktet tilberedes i sin egen kraft, bevares farge og smak bedre. Slike produkter forbindes med enkel hverdagsmat av variabel kvalitet.

Med oppblomstringen av molekylærgastronomi og kokker som Ferran Adria, Heston Blumenthal, Thomas Keller og Nathan Myhrvold, har sous-vide også blitt en populær metode på restauranter og storkjøkken. De vakuumerte pakkene senkes i vannbad. Siden vann leder varme bedre enn luft, varmes maten fortere enn i ovn på tilsvarende temperatur. Temperaturen i vannbadet er også lettere å holde presis. Metoden brukes til langsom koking, der temperaturen i vannet er lik eller bare litt høyere enn temperaturen man ønsker i maten. Da varmes maten sakte til riktig temperatur, uten at de ytterste delene blir for varme. Slik unngås væsketap, og maten blir saftigere og bedre. Siden metoden ikke gir stekeskorpe eller smaken steking gir, brunes ofte maten raskt etter sous-vide-kokingen. Slik mat forbindes ennå med eksklusive restauranter, men blir stadig mer utbredt. Metoden har også en gryende popularitet på hjemmemarkedet.

Teknikken ble utviklet på 1970-tallet av den franske kokken George Pralus, opprinnelig for å redusere svinn når han tilberedte fersk gåselever. Det første sous-vide husholdningsapparatet ble lansert i 2009.

Sammenlignet med annet matlaging tilberedes sous-vide på lave temperaturer (typisk 55-60 °C for kjøtt), og over lengre tid (vanligvis 1-7 timer, noen ganger opptil 72 timer).

## Se også
* Kombidampovn

## Referanser


## Eksterne lenker
* Vi tester sous vide-maskinen
Instituttet for sammenlignende kulturforskning

**Instituttet for sammenlignende kulturforskning** (engelsk: **The Institute for Comparative Research in Human Culture, Oslo**)  er en frittstående norsk forskningsinstitusjon. Dets styre blir utsett dels av Det norske Videnskaps-Akademi og dels av de fire universitetene i Norge. I dag finansierer det i hovedsak sin virksomhet ved sitt eget fond, men har også noen tilskudd fra Nansenfondet og den norske staten.

## Historie
Instituttet ble dannet i 1922 og har som oppgave å støtte forskning i etnologi og sammenlignende forskning innen fagfeltene språkforskning, folkeminneforskning, religionsforskning, arkeologi og (etnografisk) samfunnsforskning. ifølge instituttets egen historiebeskrivelse «bekostet instituttet i mellomkrigstiden omfattende forskningsprosjekter, arrangerte en rekke internasjonale symposier og utga årlig flere sentrale vitenskapelige verk». Siden krigen mangler man midler for en så omfattende virksomhet, «på grunn av inflasjonen og mindre offentlige bevilgninger».

## Dagens aktivitet
I dag konsentrerer det virksomheten til litteraturutgivelse, og til støtte av forskning på prioriterte forskningsområder. 

De siste årene har instituttet gitt ut publikasjoner innenfor prioriterte områder. Noen av disse er prioriterte forskningsområder. I tillegg har man blant annet støttet forskning om Kamerun og om Oseania &ndash; til dels i samarbeid med Norges forskningsråd. Instituttet deler også ut noen stipendier.

## Referanser


## Eksterne lenker
* Publikasjoner fra Instituttet for sammenlignende kulturforskning i Bibsys
* Instituttets hjemmeside 
* Instituttets publikasjoner
En Askepotthistorie

***En askepotthistorie*** (originaltittel: ***A Cinderella Story***) er en amerikansk romantisk komedie med blant andre  Hilary Duff og Chad Michael Murray. Filmen fikk blandet kritikk, men ble likevel en kassasuksess og spilte inn $66 million verden rundt.

## Handling
Filmen er rett og slett en modernisering av Askepott-eventyret, og tar plass i 2004s Los Angeles. Sam Montgomery (Hilary Duff) er en high school-elev som har blitt dårlig behandlet av sin onde stemor (Jennifer Coolidge) og to stesøstrene Brianna og Gabriella helt siden farens tragiske død under et jordskjelv mange år tidligere. Hun jobber nærmest som en slave på den lokale kafeen i San Fernando-dalen, som stemoren overtok etter at Samanthas far døde. Sam og bestevennen hennes Carter, en ung og ambisiøs skuespiller, blir ofte mobbet av den populære klikken på skolen -som blir ledet av plageånden Shelby. Så ser lykken ut til å snu noe da hun møter en gutt hun liker kjempegodt over et chatte-sted på internett. Hun er helt sikker på at dette er drømmegutten.

Men gutten viser seg å være Austin Ames (Chad Michael Murray) – skolens mest populære gutt og fotballstjerne, og som dessuten dater skolens mest populære og usympatiske jente. Sam finner ut dette på skoledansen (hvor hun selvfølgelig går som "Askepott") og friker fullstendig ut. Men Austin, som ikke vet hvem hans hemmelige beundrer egentlig er, men er like sikker på at han har funnet drømmejenta som Sam var på at hun hadde funnet drømmegutten, finner mobiltelefonen hennes etter at hun forlater dansen og starter en hasardiøs jakt på "Askepott".

Men en dag oppdager Sam et testament som faren hennes hadde skrevet før han døde, som ble gjemt i en av eventyrbøkene hennes, og avslører at alt faren eide faktisk ble overlatt til henne - inkludert restauranten som stemoren hennes har drevet. Som den rettmessige eieren er Sam i stand til å selge alle disse eiendelene, for å betale for college. Men Fiona påstår å aldri ha sett dette testamentet tidligere, til tross for at hun hadde signert det som vitne. Hun blir deretter arrestert for svindel, og for å ha begått brudd på loven om barnearbeid i California.

## Rolleliste

## Referanser


## Eksterne lenker
* 
*
The Tree of Life Web Project

**The Tree of Life Web Project** er en samling med informasjon over universets organismer, både de som finnes i dag og de som har eksistert og er utdødd. Målet er å lage en side for hver art, delgruppe og større grupper, med bilder, tekst og annen informasjon.

Nettstedet er utformet som et stort tre, et livstre. Et evolusjonært stamtre for livet på jorden. Stamtreet viser slektskapsforholdene mellom alle jordens organismer. Greinene er de ulike gruppene av organismer, disse har mindre greiner som er delgrupper. Ytterst på greinene er hver enkelt art plassert. The Tree of Life Web Project er satt sammen fylogenisk. Og gir dermed et godt bilde av organismenes evolusjon og slektskap.

Materialet er lagt inn i «livstreet» av taksonomiske eksperter på hver sine fagområder.

The Tree of Life Web Project ble på begynt en gang i slutten 1980-årene. Men det var noe senere da internett fikk sitt gjennombrudd at nettstedet fikk den utforming det har idag.

## Kilder
* The Tree of Life Web Project – About
* The Tree of Life Web Project – History

## Eksterne lenker
*
Statens reservefond

**Statens reservefond** ble opprettet i 1904 som et fond til bruk i nasjonale nødssituasjoner. Fondet ble plassert i utenlandske verdipapirer, og falt sterkt i verdi da første verdenskrig brøt ut. Fondet ble avviklet i 1925.

## Referanser
Hartz-reformene

**Hartz-reformene** (tysk: Hartz-Konzept) er navnet på en rekke reformer foreslått av en offentlig tyske kommisjon *Moderne Dienstleistungen am Arbeitsmarkt*, som ble ledet av Peter Hartz. Kommisjonen ble nedsatt av Gerhard Schröders første regjering 1. februar 2002, og la frem sin sluttrapport i august samme år. Hartz-reformene inngikk deretter i regjeringen Schröders politiske program kalt Agenda 2010, med planer for politiske reformer innen året 2010.

Kommisjonen hadde i oppdrag å utarbeide forslag til hvordan arbeidsmarkedspolitikken i Tyskland kunne gjøres mer effektiv og hvordan Tysklands arbeidsmarkedsetat, Bundesanstalt für Arbeit kunne reformeres. Det hadde nylig blitt avslørt store uregelmessigheter i systemet for formidling av arbeidsledighetstrygd.

Hartz-kommisjonens arbeid resulterte i fire lover, senere kalt henholdsvis Hartz I, Hartz II, Hartz III og Hartz IV. Lovene hadde hovedsakelig som formål å få arbeidsledige raskere ut i arbeid. Den som meldte seg for sent, skulle trekkes i sin arbeidsledighetstrygd.

## Referanser
Greiner (etternavn)

**Greiner** er et etternavn med tysk opprinnelse fra Mainhardter Wald, Sør-Tyskland.

Mange av de som bærer etternavnet bor i Nord-Norge, hovedsakelig i Finnmark.
Christine Haderthauer

**Christine Haderthauer** (født 11. november 1962 i Neumünster) er en tysk politiker og advokat. Hun har vært generalsekretær i CSU siden oktober 2007 og har vært medlem av Bayerns landdag siden landdagsvalget i 2003.

## Referanser

## Eksterne lenker
*
Peter Hartz

**Peter Hartz** (født 9. august 1941 i St. Ingbert) er en tysk industrileder. Han satt i ledelsen i Volkswagen og hadde ansvar for personalsaker frem til 2005.

Som leder i en regjeringsnedsatt kommisjon som skulle utarbeide forslag til effektivisering av arbeidsmarkedspolitikken, har han også gitt navn til Hartz-reformene

Peter Hartz er medlem av SPD og IG Metall.

I 2007 ble han dømt til to års betinget fengsel på grunn av økonomisk rot.

## Referanser


## Eksterne lenker
*
IG Metall

**IG Metall (Industriegewerkschaft Metall, IGM)** er både Tysklands og verdens største fagforening, med 2,376 millioner medlemmer (2005). Fagforeningen har sete i Frankfurt am Main og representerer arbeidstagere innen bransjer som metall-elektro, tekstil, trevare, kunststoff og informasjons- og kommunikasjonsteknologi.

IG Metall er medlem i Deutscher Gewerkschaftsbund (DGB). Organisasjonens forløperorganisasjon ble grunnlagt i 1891.

## Referanser


## Eksterne lenker
* www.igmetall.de
Jagged Little Pill

***Jagged Little Pill*** er det tredje studioalbumet og den første internasjonale utgivelsen til den kanadiske artisten Alanis Morissette, utgitt i 1995.

## Sporliste
Alle sangene er av Alanis Morissette og Glen Ballard.

#«All I Really Want» – 4:44
#«You Oughta Know» – 4:09
#«Perfect» – 3:07
#«Hand in My Pocket» – 3:41
#«Right through You» – 2:55
#«Forgiven» – 5:00
#«You Learn» – 3:59
#«Head over Feet» – 4:27
#«Mary Jane» – 4:40
#«Ironic» – 3:49
#«Not the Doctor» – 3:47
#«Wake Up» – 4:53

Noen utgivelser inneholder to skjulte spor; en annen versjon av You Oughta Know og en a cappella versjon av «Your House» (noen ganger referert til som «Forgive Me Love»). Andre utgivelser inneholder bare «Your House» som bonusspor.

## Singler fra albumet
Følgende singler ble utgitt:
#«You Oughta Know»
#«Hand in My Pocket»
#«All I Really Want»
#«You Learn»
#«Ironic»
#«Head over Feet»

## Eksterne lenker
*
Stephen Poliakoff

**Stephen Poliakoff** (født 1. desember 1952 i Holland Park i London) er en britisk dramatiker, regissør og manusforfatter. 

## Bakgrunn
Poliakoff er barn av en russisk-jødisk far og en britisk-jødisk mor. Broren Martyn Poliakoff, er Fellow ved Royal Society og professor i kjemi Chemistry ved University of Nottingham.

## Karriere
Allerede mens han var elev ved Westminster School i London i 1969 fikk han så mye oppmerksomhet for sitt stykke *Granny* at han fikk kritikk i *[[The Times]]*. Mens han senere studerte ved King's College i Cambridge fortsatte han å skrive dramaer og han ble husforfatter ved National Theatre som 24-åring. Senere fikk han en økende interesse for tv-mediet og har skrevet en stor mengde stoff i ulikt format for dette.

## Sceniske verk
* *Granny* (også regissert) Westminster School, 1969
* *Lay-By* (medforfatter) Edinburgh Festival, august 1971 
* *Pretty Boy* Royal Court, juni 1972 
* *Berlin Days* Little Theatre, 1973
* *Sad Beat Up* Little Theatre, 1974 
* *The Carnation Gang* Bush, 1974 
* *Clever Soldiers* Hampstead, 1974 
* *Heroes* Royal Court, juli 1975 
* *Hitting Town* Bush, 1975 
* *City Sugar* Bush, oktober 1975; Comedy Theatre, mars 1976; Phoenix Theatre (New York), januar 1978 
* *Strawberry Fields* NT Young Vic, august 1976; NT Cottesloe, 1977; Manhattan Theatre Club (New York), mai 1978 
* *Shout Across the River* Warehouse Croydon, 1978; Phoenix Theatre (New York), desember 1979 
* *American Days* ICA, juni 1979; Manhattan Theatre Club (New York), desember 1980 
* *The Summer Party* Crucible Theatre, Sheffield 1980 
* *Favourite Nights* Lyric Theatre Hammersmith, november 1981 
* *Breaking the Silence* RSC The Pit, november 1984 
* *Coming In To Land* National Theatre Lyttelton, januar 1987 
* *Playing With Trains* RSC The Pit, november 1989 
* *Sienna* Red Richmond Theatre, mai 1992 
* *Sweet Panic* (også regissert) Hampstead, februar 1996 
* *Blinded By the Sun* National Theatre Cottesloe, september 1996 
* *Talk of the City* (også regissert) RSC Swan, Stratford 1998; Young Vic februar 1999 
* *Remember This* National Theatre Lyttelton, oktober 1999 
* *Sweet Panic revival* (også regissert) Duke of York’s, november 2003 

## Filmer
* *Runners* (regi Charles Sturridge, 1983) 
* *Hidden City* (1988) 
* *Close My Eyes* (1991) 
* *Century* (1993) 
* *Food of Love* (1997) 

## Fjernsynsdrama/filmer for fjernsyn
* *Caught on a Train* (1980) 
* *Termeszet* (Ungarn, 1981) 
* *Doppelte Welt, Die* (Vest-Tyskland, 1985) 
* *She's Been Away* (1989) 
* *Frontiers* (skrevet sammen med Sandy Welch, 1996) 
* *The Tribe* (1998) 
* *Shooting the Past* (1999) 
* *Perfect Strangers* (2001) 
* *The Lost Prince* (2003) 
* *Friends and Crocodiles* (2006) 
* *Gideon's Daughter* (2006) 
* *Joe's Palace* (2007) 
* *Capturing Mary* (2007)

## Referanser


## Eksterne lenker
*
Euzebiusz Smolarek

**Euzebiusz «Ebi» Smolarek** (født 9. januar 1981 i Łódź) er en polsk tidligere fotballspiller. Han vokste opp i Nederland, hvor hans far Włodzimierz Smolarek spilte i Eredivisie og senere arbeidet som trener. Ebi Smolarek var et produkt av Feyenoords ungdomsystem og imponerte hele veien til førstelaget. Han kunne spille både spiss, ving og offensiv midtbanespiller. 

Ebi Smolarek er sønn av den polske landslagsspilleren Włodzimierz Smolarek. Han ble oppkalt etter dem portugisiske fotballspilleren Eusebio da Silva Ferreira. I en uforglemmelig dåd i Polens kamp mot Portugal i 2007, var han den første til å score et polsk mål mot portugiserne 20 år etter det forrige av hans far. 

I 2002 Smolarek ble suspendert av UEFA for to Europeiske kamper etter han testet positivt på cannabis. Mengden i hans urin var imidlertid meget lav, noe som utelukket røyking. Det ble sagt han kan hadde spist en kake med dette stoffet eller noe liknende, kanskje uten selv til å vite det. Etter denne begivenheten fikk Smolarek kallenavnet «hasj-bomberen».

Han er kjent og beundret i hele Europa for sine drible-egenskaper, teknikk og målscorerferdigheter, i kvalifiseringen til EM 2008 endte han på tredjeplass på toppscorerlista med ni mål. Han har tidligere også spilt for Borussia Dortmund.

## Referanser


## Eksterne lenker
* 
* Euzebiusz Smolarek (90minut.pl)
Vallisneria

* skruvallisneria
* *[[Vallisneria aethiopica]]*
* *[[Vallisneria americana]]*
* *[[Vallisneria alternifolia]]*
* *[[Vallisneria anhuiensis]]*
* *[[Vallisneria asiatica]]*
* *[[Vallisneria natans]]*

***Vallisneria*** er en gruppe vannplanter i froskebittfamilien. 
Enkle hvite hunnblomster vokser til vannoverflaten på svært lange stilker. Hannblomstene sitter på korte stilker, som brytes av og flyter opp til overflaten. Frukten er en banan-aktig kapsel med mange små frø.

Planter i gruppen kan noen ganger forveksles med *[[Sagittaria]]*.
Mange planter brukes i akvarium.

## Eksterne lenker
*
Parnassiini

* *[[Archon]]* 
* *[[Hypermnestra]]* 
* *[[Parnassius]]*

**Parnassiini** er en delgruppe / stamme av sommerfugler i gruppen svalestjerter. 

Bare slekten *[[Parnassius]]*, samt én av artene fra slekten *[[Archon]]*, finnes i Europa, de fleste artene lever i fjellområder. De to slektene *[[Archon]]* og *[[Hypermnestra]]* har bare fire arter og de finnes i Midtøsten og Asia, sør for Himalaya.

## Systematisk inndeling med norske arter
Denne systematiske oversikten, samt antall arter følger  *Papilionidae – revised GloBIS/GART species checklist.*

Slektskapsforholdene mellom svalestjertenes  delgrupper og slekter er avklart i ulik grad, særlig blant de tallrike  tropiske artene.  Derfor kan endringer skje. 

* sommerfugler (Lepidoptera) 
** gruppe / overfamilie **[[dagsommerfugler]]** (Papilionoidea)
*** familie svalestjerter (Papilionidae) 
**** Parnassiinae – 66 arter
***** delgruppe / stamme **Parnassiini** – 50 arter
****** slekt *[[Archon]]* – 3 arter
****** slekt *[[Hypermnestra]]* – 1 art
****** slekt *[[Parnassius]]* – 47 arter
******* Apollosommerfugl (*Parnassius apollo* (Linnaeus, 1758) ) 
******* Mnemosynesommerfugl (*Parnassius mnemosyne* (Linnaeus,  1758) )

## Referanser


## Kilder
* Papilionidae –  revised GloBIS/GART species checklist 
* Fauna Europaea Web Service (2004) Fauna Europaea version 1.1, www.faunaeur.org .
* – www.funet.fi – Lepidoptera database

## Eksterne lenker
* 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Norsk Entomologisk forening – for deg som  vil lære mer om insekter.
Hope Bridges Adams-Lehmann

**Hope Bridges Adams-Lehmann** (født 16. desember 1855 i Hallifort ved London, død 10. oktober 1916 i München) var en tysk lege, fredsaktivist og kvinnesakskvinne.

Hun var yngste datter av den engelske forfatteren og jernbanekonstruktøren William Bridges Adams. I 1880 fullførte hun, som første kvinne i Tyskland, medisinstudiet i Leipzig. Hennes eksamen ble likevel ikke formelt anerkjent. Derfor tok hun doktorgraden i Bern og fikk autorisasjon i Dublin i 1881.

Hun var gift med legen Carl Lehmann, og arbeidet fra 1896 i sin manns praksis i München. I 1904 fikk hun rett til å føre doktortittelen.

Hun engasjerte seg også i fredsbevegelsen og kvinnesaksbevegelsen.

## Publikasjoner

* Das Frauenbuch. Ein ärztlicher Ratgeber für die Frau in der Familie und bei Frauenkrankheiten. Bd. 1: Körperbau und Gesundheitspflege; Bd. 2: Krankenpflege. Stuttgart: Süddeutsches Verlags-Institut 1897.
* Die Gesundheit im Haus. Eine ärztliche Anleitung. Stuttgart: Süddeutsches Verlags-Institut 1899.
* Die Vorbereitung der Frau zur Lebensarbeit. Vortrag. Zürich/Leipzig: Schröter 1899.

## Litteratur

* Marita Krauss, Die Lebensentwürfe und Reformvorschläge der Ärztin Hope Bridges Adams-Lehmann. In: Barrieren und Karrieren. Die Anfänge des Frauenstudiums in Deutschland. Dokumentationsband der Konferenz „100 Jahre Frauen in der Wissenschaft“ im Februar 1997 an der Universität Bremen. Berlin: Trafo Verlag Weist 2000, S. 143-157.

## Eksterne lenker

* Biografi
Bhutanitis thaidina

* *B. t. dongchuanensis* 

***Bhutanitis thaidina*** er en sommerfugl i familiegruppen svalestjerter. Den lever sørøst i Asia, i Tibet og Kina.

## Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

## Levevis
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser på *[[Aristolochia moupinensis]]*. Den er radikalt forskjellige fra de voksne, både i levevis og i kroppsbygning.

*Bhutanitis thaidina* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Bhutanitis]]*
****** ***Bhutanitis thaidina*** (Blanchard, 1871)
****** synonym: *Armandia thaidina*
****** underarter: *B. t. dongchuanensis* Lee 
 
## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Bhutanitis thaidina'' – www.nic.funet.fi/
Fadderskap

**Fadderskap** brukes ofte i bistandssammenheng, og er når en fadder (giver) har et fadderbarn som han/hun støtter i et fattig land. Blant organisasjonene som formidler fadderskap er SOS-barnebyer, Misjonsalliansen, Boliviafamilien, Indias Barn og Plan. Man kan ha et eget fadderbarn som man kan ha kontakt med. Hjelpen går til hele lokalsamfunnet og kommer mange barn til gode. Fadderbidrag går ikke direkte til barnet, men til viktige prosjekter som skole, helsetjenester, rent vann og mye mer i barnets lokalsamfunn. På den måten hjelper man ikke bare ett fadderbarn til en bedre fremtid, men alle gutter og jenter som bor der.

## Eksterne lenker
* Fadderbarnas framtid
* Boliviafamilien
* Plan Norge
* SOS-barnebyer, den norske foreningen
* Misjonsalliansen
Fredrikstad Skiklubb

**Fredrikstad Skiklubb** (stiftet 14. januar 1896) er et idrettslag fra Fredrikstad i Østfold, som driver med langrenn, orientering, skihopp og friluftsliv i Fredrikstad-distriktet. Klubben ble stiftet etter initiativ av Laurentius Urdahl.

Fredrikstad Skiklubb har opparbeidet og vedlikeholder en rekke turløyper i Fredrikstadmarka, m.a. lysløyper. Mye utføres ved dugnadsinnsats, men klubben har også fått noe støtte fra det offentlige og fra næringslivet.

## Orientering
Fredrikstad SK har i mange år vært en fremtredende klubb i norsk orientering. Orientering kom på programmet i FSK i 1938. Klubben arrangerer hvert år det prestisjetunge ultralangdistanseløpet «*[[Orienteringsløpet «Blodslitet»|Blodslitet]]*». Det kjente orienteringsløpet  ble første gang arrangert av FSK som uoffisielt løp i 1968. Siden 1979 har dette vært en årlig, offisiell konkurranse for orienteringsløpere fra en rekke land. Blodslitet vil ha status som NM ultralang i 2016. 

### Meritter
Venla (Jukola), damer ''(1)'' :
* 2019
NM stafett, damer ''(1)'' :
* 2008

### Kjente løpere

* Marianne Andersen (2019–)
* Heidi Østlid Bagstevold
* Mattias Karlsson
* Martin Hubmann (2017–)
* Andreas Høye
* Håvard Lucasen
* Hans Petter Mathisen (2015–)
* Kamilla Olaussen
* Marie Olaussen
* Henrik Ottesen
* Gaute Hallan Steiwer (2017–)

### Kjente tidligere løpere
* Kjetil Bjørlo
* Mari Fasting
* Birgitte Husebye
* Øystein Kristiansen
* Per Olaussen

## Skihytta «Breidablikk»

Fredrikstad Skiklubb si skihytte, «Breidablikk», ble innviet 15. november 1911. Til daglig blir den omtalt som «Skihytta». Hytta ligger på et av de høyeste stedene i Fredrikstadmarka, 101 moh., og er et populært utfartsmål, et midtpunkt i Fredrikstadmarka. Den er også et viktig samlingssted for aktiviteter i klubben, for trening, konkurranser, møter og kurs. Høsten 2005 og vinteren 2006 gjennomgikk hytta en større utbedring og påbygging.

## Eksterne lenker
* 
* Omtale av «Blodslitet» 2005 i ''OPN &mdash; Orientering på nett''
Mike Rutherford

**Michael «Mike» John Cleote Crawford Rutherford**, (født 2. oktober 1950 i Guildford, Surrey) er en britisk musiker, kjent som et av de opprinnelige medlemmene i den progressive rockgruppen Genesis. Han spilte fra begynnelsen både bass og rytmegitar i gruppen, men etter Steve Hacketts avhopp i 1977 tok han også over som leadgitarist. Rutherford har vært med i Genesis i hele bandets levetid, og i tillegg har han vært framgangsrik med  Mike + The Mechanics og gitt ut to album som soloartist.

## Diskografi
### Solo
* *Smallcreep's Day* (1980)
* *Acting Very Strange* (1982)

### Med [[Genesis]]
Se *[[Genesis#Diskografi|Genesis' diskografi]]*
### Med [[Mike + The Mechanics]]
* *Mike + the Mechanics* (1985)
* *The Living Years* (1988)
* *Word of Mouth* (1991)
* *Beggar on a Beach of Gold* (1995)
* *Mike & the Mechanics (1999)* (også kalt *M6*) (1999)
* *Rewired* (2004)
* *The Road* (2011)
* *Let Me Fly* (2017)

## Referanser


## Eksterne lenker
* 
* 
*
Projekt Revolution

**Projekt Revolution** er betegnelsen på en turné med Linkin Park som ble gjennomført første gang i 2002 etter at debutalbumet *[[Hybrid Theory]]* ble gitt ut. Det er mange store band med på denne turnéen hvert år som  Korn, Xzibit, Cypress Hill, Snoop Dogg, The Used, Mudvayne, My Chemical Romance, Taking Back Sunday, og HIM. I 2007 gav Linkin Park mange av pengene som var samlet inn til American Forest som jobber for å bevare skogene i Amerika.
Leptocircini

* *[[Eurytides]]*
* *[[Graphium]]* 
* *[[Iphiclides]]*
* *[[Lamproptera]]* 
* *[[Mimoides]]* 
* *[[Protesilaus]]*
* *[[Protographium]]*

**Leptocircini** er en delgruppe / stamme av sommerfugler i gruppen svalestjerter. 

Leptocircini finnes med bare to arter i Europa, de er begge fra slekten *[[Iphiclides]]*.

## Systematisk inndeling med europeiske arter
Denne systematiske oversikten, samt antall arter følger  *Papilionidae – revised GloBIS/GART species checklist.*

Slektskapsforholdene mellom svalestjertenes  delgrupper og slekter er avklart i ulik grad, særlig blant de tallrike  tropiske artene.  Derfor kan endringer skje. 

* sommerfugler (Lepidoptera) 
** gruppe / overfamilie **[[dagsommerfugler]]** (Papilionoidea)
*** familie svalestjerter (Papilionidae) 
**** Papilioninae – 485 arter
***** delgruppe / stamme **Leptocircini** Kirby, 1896 - 144 arter[= Lampropterini Bryk, 1929], [= Graphiini Talbot, 1939]
****** slekt *[[Eurytides]]* – 7 arter
****** slekt *[[Graphium]]* – 97 arter
****** slekt *[[Iphiclides]]* – 3 arter, 2 i Europa
******* Iphiclides feisthamelii (Duponchel 1832)
******* Iphiclides podalirius (Linnaeus 1758)
****** slekt *[[Lamproptera]]* «dragehaler» – 2  arter 
****** slekt *[[Mimoides]]* – 11 arter
****** slekt *[[Protesilaus]]* – 11 arter
****** slekt *[[Protographium]]* – 14 arter

## Referanser


## Kilder
* Papilionidae –  revised GloBIS/GART species checklist 
* Leptocircini – www.funet.fi – Lepidoptera database

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Norsk Entomologisk forening – for deg som  vil lære mer om insekter.
Ireneusz Jeleń

**Ireneusz Jeleń** (født 9. april 1981 i Cieszyn) er en polsk fotballspiller som spiller ving/spiss for Górnik Zabrze i Polen. 

28. juni 2006 undertegnet han for Auxerre etter han hadde spilt for den polske første-ligaklubben Wisła Płock hvor han scoret 12 mål på 23 ligakamper i løpet av den siste sesongen (2005–06) han spilte der. 

Pr. november 2007 har han spilt 12 kamper med det polske flagget på brystet. Han ble tatt ut til  til VM i fotball 2006 i Tyskland og spilte i alle kampene i gruppespillet, og scoret nesten med et imponerende skudd som gikk i tverrliggeren mot . Hans varemerke er fart og akselerasjon. 

9. september 2006 scoret han sitt første mål for Auxerre i den franske Ligue 1 mot AS Monaco FC. 20. oktober 2007 kom han inn i det 71. minuttet og skåret hat-trick mot FC Lorient. 

## Referanser


## Eksterne lenker
* 
* 
* Statistikk på 90minut.pl
Canon EOS 5D

**Canon EOS 5D** er et digitalt speilreflekskamera som er produsert av Canon Inc. Kameraet har en bildebrikke som måler 36 x 24 mm (samme har samme format som det populære 35 mm småbildeformatet 135-film).  Kameraet ble introdusert 22. august 2005. Noen av funksjonene:
*3 bilder i sekundet
*kan ta en serie på 60 store JPEG-bilder med 3 bilder i sekundet.
*9-punkts AF med 6 AF-hjelpepunkter
*2,5" store LCD-skjermen er opplyst av 6 lysdioder, har 230 000 piksler og kan ses fra 85 graders vinkel.
*DIGIC II prosessor 
*oppstartstid på 0,2 sekunder.
*veier 810 gram 
*USB 2.0 Hi-Speed og Video-ut
*WFT-E1 Wireless LAN kompatibel
*Kompatibel med alle Canon EF objektiver (ikke EF-S) og EX-serien Speedlites
Zagłębie Lubin

**Zagłębie Lubin** er et polsk fotballag som spiller i Polens høyeste liga. Laget kommer fra den polske byen Lubin i vestre Polen. Laget har vunnet ligaen to ganger, den første gangen var i 1991 og det var direkte etter at laget nettopp hadde avansert fra den andre ligaen. Zaglebie Lubin er det eneste laget i Polen som har lykkes med noe lignende. 
Sesongen 2006/2007 vant laget sitt andre polske mesterskap. Det ble klart på den siste spilledagen av polsk liga ettersom Zagłebie Lubins avstand ned til nummer to, GKS Bełchatów, var to poeng. Hadde laget ikke vunnet den siste kampen mot Legia Warszawa på bortebane hadde GKS vunnet serien. 

Byggingen av en ny arena som laget skal spille på i framtiden begynte i 2007, og når den er ferdig kommer den å holde trestjerners UEFA standard.

## Meritter
* Ligamestere: 1991, 2007

## Spillerstall
Oppdatert 25. mai 2023.

### Utlånte spillere

## Referanser


## Eksterne lenker
* 
* Zaglebie Lubin
Notodden Stadion

**Notodden Stadion** er den tidligere hjemmearenaen til Notodden FK, den var deres hjemmebane fram til Tinfos Arena var ferdig bygd sommeren 2008.
Lubin

**Lubin** (tysk: *Lüben*) er en by i det nederschlesiske voivodskap i den sydvestlige delen av Polen. Lubin hadde i 2006 drøyt  innbyggere.

## Referanser


## Eksterne lenker
* 
* Lubin
UCL

**UCL** kan være forkortelse for 
* University College London
* Université catholique de Louvain et privat universitet i Belgia
* Ubehagsterskel for hørestyrke
Korona Kielce

**Korona Kielce** er et fotballag fra byen Kielce i Polen. Laget spiller nå for tiden i den høyeste polske divisjonen «Ekstraklasa». I de 30 første årene i klubbens historie lå laget i den polske tredje divisjon og var ikke veldig populær. I 2002 ble laget kjøpt av den polske forretningsmannen Krysztof Klicki, som eier det framgangsrike selskapet Kolporter SA og dette styrket lagets økonomi. Laget ble snart et av de mest økonomisk velstående i det polske seriesystemet.

I 2005 rykket endelig laget opp i den høyeste polske divisjonen. Fotballeksperter rundt i Polen tippet at Korona Kielce skulle få det svært vanskelig med å holde seg i den polske Orange Ekstraklasa. Korona Kielce havnet på en femteplass 2005/2006 og hadde vært kandidat til tittelen lenge inn i sesongen, og hadde til og med ligget på førsteplass i deler av denne.

I 2006 ble det bygget en ny arena i byen siden den gamle var knapt god nok til  1. divisjon. Med den nye arenaen ferdig, begynte puplikum å slutte opp om laget i stort antall. Korona Kielce har for tiden høye publikumstall på sine kamper i Orange Ekstraklasa.

## Eksterne lenker
* 
* En supporterside
Gotha G.II

**Gotha G.II** var et tysk bombefly produsert for de tyske luftstyrker under den første verdenskrig. Flytypen ble utviklet av Gothaer Waggonfabrik da forløperen G.I viste seg å ha utilfredsstillende ytelser og flyegenskaper. G.II ble heller ikke produsert i noe større antall da flyet hadde problemer med motorene, men flytypen skulle bli utgangspunktet for samtlige senere bombeflytyper utviklet av Gothaer Waggonfabrik frem til slutten av den første verdenskrig.

Prototypen til Gotha G.II var ferdig i april 1916, og produksjonen startet allerede i slutten av samme måned. I september samme år ble de første flyene operative, men flytypen ble trukket tilbake allerede våren 1917.

## Spesifikajoner
Idrettslaget Vestar

**Idrettslaget Vestar** (stiftet 22. februar 1953) er en tidligere idrettsklubb i Oslo. Klubben ble opprinnelig stiftet som *Vestlendingenes Idrettslag* i hovedstaden og drev med håndball og friidrett. Vestar ble nedlagt i 2010.

## Håndball
Vestar drev hovedsakelig håndball, og er mest kjent for sine håndballkvinner. Kvinnelaget vant ni seriemesterskap (1971 til 1979 og 1989), tre sluttspillseiere (1976 til 1978) og to norgesmesterskap. I 1993 gikk Vestars elitesatsing inn i Refstad-Veitvet. Samarbeidet tok slutt noen sesonger senere. 1. januar 2002 la Vestar ned sin håndballaktivitet og meldte seg ut av Norges Håndballforbund.
;Kjente spillere:
* Karen Fladset
* Kristin Midthun
* Linn Siri Jensen
* Ingrid Steen
* Cathrine Svendsen

## Friidrett
Vestar drev også med friidrett, og utøveren Richard Simonsen representerte klubben. Vestars friidrettsgruppe besto noe lengre enn håndballgruppa, men ble nedlagt 21. desember 2010.

## Referanser




## Eksterne lenker
*
Papilionini

* *[[Chilasa]]*
* *[[Meandrusa]]*
* *[[Papilio]]*

**Papilionini** er en delgruppe / stamme av sommerfugler i gruppen svalestjerter. 

Papilionini finnes med bare 3 arter i Europa. Den største av delgruppene (slektene) er *[[Papilio]]* med nesten 200 arter, de fleste finnes i varmere strøk av jorden. 

## Systematisk inndeling med europeiske arter
Denne systematiske oversikten, samt antall arter følger  *Papilionidae – revised GloBIS/GART species checklist.*

Slektskapsforholdene mellom svalestjertenes  delgrupper og slekter er avklart i ulik grad, særlig blant de tallrike  tropiske artene.  Derfor kan endringer skje. 

* sommerfugler (Lepidoptera) 
** gruppe / overfamilie **[[dagsommerfugler]]** (Papilionoidea)
*** familie svalestjerter (Papilionidae) 
**** Papilioninae – 485 arter
***** delgruppe / stamme **Papilionini** Latreille, 1802 – 209 arter
****** slekt *[[Chilasa]]* – 13 arter
****** slekt *[[Meandrusa]]* – 3 arter
****** slekt *[[Papilio]]* – 193 arter, 1 i Norge
******* Svalestjert (*Papilio machaon* (Linnaeus, 1758) ) – finnes i sydlige Norge
******* *[[Papilio alexanor]]* Esper 1800
******* *[[Papilio hospiton]]* Guenée 1839

## Referanser


## Kilder
* Papilionidae –  revised GloBIS/GART species checklist 
* Papilionini – www.funet.fi – Lepidoptera database

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Norsk Entomologisk forening – for deg som  vil lære mer om insekter.